《又和诸公作雪月歌》
宋代·方岳

月观夜午雪观早，酒兴崔嵬诗潦草。
梅花在傍具知状，唤渠收拾秋崖藁。
月边雪边同一寒，诗成不许凡人看。
年年月寒雪寒处，老骨槎牙倚枯树。
不知天下人，面有三寸尘。
政使书痴传癖犹可憎，而况无风无味之钱神。
麾之门外，问诸水滨。
非我不与相比邻，渠自胸次不我亲。
千古万古赤壁月，千古万古剡溪雪。
天荒地老方可人，当日人曾笑渠拙。
有酯不可无吾诗，无月无雪无人知。
梅花亦不用收拾，付与万窃更相呼。
雪如琼瑶月如水，青山白发时乎时。
有薇可羹螯可嚼，此味勿令儿辈觉。
四海诸公共往来，雪中与渠无适莫。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。